செய்க. ஒருசெயலைச் செய்பவன் செய்யும்முறை அதனை நன்கறிந்தவனது உறுதியைப் பெறுதல். யானையைக் கொண்டு யானை பிடிப்பதுபோல ஒருசெயலால் இன்னொன்றையும் செய்துகொள். நண்பர்க்கு நல்லன செய்தலைக் காட்டிலும் விரைவாகப் பகைவரை அணைத்தல் வேண்டும். கற்றவருள் கற்றார் எனப்படுவார் யார் ? கற்றவர்முன் எடுத்துச் சொல்ல வல்லவரே. போரில் சாக அஞ்சாதவர் மிகப்பலர் ; அவையில் பேச அஞ்சாதவரோ மிகச் சிலர். கற்றவர்முன் கற்றதை எடுத்துச் சொல்லுக ; மிகக் கற்றவரிடம் மிகுதியைத் தெரிந்துகொள்க. அவைக்கண் அஞ்சாது மறுமொழி சொல்ல முறையாகத் தருக்கநூல் அறிந்து கற்க ,